ลดโอกาสรับควันบุหรี่มือสองในบ้าน/รถ ให้ความรู้กับลูกเรื่องอันตรายของการสูบบุหรี่และควันบุหรี่มือสอง จำกัดการเจอควันบุหรี่มือสองนอกบ้าน เข้าใจผลกระทบของควันบุหรี่มือสองในเด็ก
ถ้าคุณเป็นสิงห์นักสูบอยู่ ขั้นตอนที่สำคัญที่สุดที่คุณจะทำได้ก็คือเลิกสูบซะ ต่อให้จะไม่ได้สูบต่อหน้าลูกๆ ก็ตามทีเถอะ ควันบุหรี่ที่ติดอยู่ตามเสื้อผ้า เส้นผม เฟอร์นิเจอร์ และรถนั้นยังคงส่งผลด้านลบต่อสุขภาพของเด็กๆ อยู่ดี นี่รู้จักกันในชื่อควันบุหรี่มือสาม การสูบบุหรี่นั้นอาจทิ้งเศษผงที่ยังคงมีผลด้านลบต่อสุขภาพของเด็ก  ค้นหาแหล่งข้อมูลที่จะช่วยคุณเลิกบุหรี่ การสูบบุหรี่นั้นนับเป็นนิสัยที่ท้าทายต่อการเลิกมากๆ โชคยังดีที่มี แหล่งข้อมูล ซึ่งจะช่วยแนะนำคุณผ่านขั้นตอนต่างๆ ลองคิดถึงประโยชน์ที่คุณจะได้รับ นอกจากจะสามารถปกป้องลูกคุณแล้ว ตัวคุณเองยังมีสุขภาพดีขึ้น ลองคิดดูว่า 20 นาทีหลังบุหรี่มวนสุดท้ายที่เพิ่งสูบไปนั้น อัตราการเต้นของหัวใจกับอัตราความดันโลหิตจะลดลง หนึ่งปีหลังเลิกบุหรี่ความเสี่ยงการเกิดโรคหลอดเลือดหัวใจอุดตันของคุณจะลดลงมากว่าครึ่ง สิบปีหลังเลิกสูบความเสี่ยงที่จะตายจากโรคมะเร็งปอดจะลดลง 50% กว่าคนที่ยังคงสูบบุหรี่ ผู้ใหญ่คนอื่นที่ใช้เวลาอยู่ใกล้ลูกของคุณมากและยังสูบบุหรี่เป็นตัวเพิ่มความเสี่ยง การวิจัยแนะนำว่าแรงสนับสนุนทางสังคมมีบทบาทสำคัญในการช่วยนักสูบแต่ละคนให้เลิกบุหรี่ โดยเฉพาะในระยะสองสามเดือนแรกหลังเลิกสูบ ถึงแม้ว่าการจะเลิกสูบบุหรี่หรือไม่นั้นจะเป็นทางเลือกส่วนตัว คุณยังสามารถชักชวนพวกเขาให้เลิกสูบ ถ้าคุณรู้สึกว่าพวกเขาแค่ต้องการใครมาคะยั้นคะยอสักหน่อย   อธิบายให้พวกเขาฟังด้วยน้ำเสียงสงบว่าคุณต้องการให้พวกเขาหยุดสูบเพราะอันตรายจากคาร์ซิโนเจนที่มีผลต่อเด็กๆ อธิบายให้ฟังในประโยชน์ด้านสุขภาพที่พวกเขาจะได้รับ ถ้าพวกเขายินดีจะเลิกสูบ คอยให้กำลังใจเท่าที่จะทำได้ นี่คือบ้านคุณและคุณมีสิทธิที่จะทำเช่นนั้น หากมีใครมาเยี่ยมบ้านและอยากสูบบุหรี่ บอกไปชัดเจนว่าเขาต้องออกไปสูบนอกบ้านห่างจากลูกๆ ถึงแม้ลูกจะไม่อยู่ที่ตรงนั้น เศษคราบที่เหลืออยู่จากการสูบบุหรี่ยังคงมีอยู่และเป็นอันตราย บางคนเชื่อว่าแค่ไขกระจกลงก็เพียงพอต่อการป้องกันคนอื่นๆ จากควันบุหรี่มือสองแล้ว นี่ถือเป็นความเชื่อที่ผิด และการไขกระจกลงยังอาจช่วยพัดควันไปปะทะหน้าคนที่นั่งเบาะหลังโดยตรงอีกด้วย ถึงแม้ลูกคุณจะไม่อยู่ในรถตอนที่มีคนสูบบุหรี่ ความเสี่ยงของควันบุหรี่มือสามก็ยังคงมีอยู่ ถ้าคุณอาศัยอยู่ในตึกคอนโดกับผู้เช่าคนอื่นที่สูบบุหรี่ คุณอาจได้รับควันบุหรี่มือสอง ให้ตรวจดูสัญญาเช่าว่ามีข้อห้ามอะไรในเรื่องการสูบบุหรี่ในตัวอาคารหรือไม่   ถ้าไม่มีข้อห้ามระบุไว้ และการสูบบุหรี่นั้นมีผลกระทบต่อคุณ ลองแก้ไขปัญหาโดยเจรจาเรื่องนี้กับพวกเขาอย่างสุภาพ ถ้าคุณไม่สามารถแก้ไขปัญหานี้ได้ ลองหยิบยกประเด็นนี้บอกกับเจ้าของตึก เขาอาจเต็มใจทำให้อาคารหลังนั้นกลายเป็นอาคารปลอดบุหรี่ มันเป็นไปไม่ได้ที่จะป้องกันลูกจากพฤติกรรมของผู้อื่น ฉะนั้นจึงจำเป็นที่พวกเขาจะต้องเข้าใจว่าทำไมถึงไม่ควรสูบบุหรี่ และทำไมถึงควรหลีกเลี่ยงควันบุหรี่มือสอง  ถ้าคุณไม่แน่ใจว่าจะพูดกับลูกอย่างไรในเรื่องนี้ ลองคิดหาวิธีทางเลือก ลองค้นหาวิดีโอ ซึ่งจะช่วยลูกเข้าใจอันตรายของบุหรี่กับควันบุหรี่มือสองได้ พฤติกรรมของคุณมีผลกระทบอย่างใหญ่หลวงต่อลูก การบอกลูกว่าบุหรี่ไม่ดีและควรจะหลีกเลี่ยงจากคนสูบบุหรี่โดยที่คุณเองยังสูบนั้นทำให้เด็กสับสนไปเปล่าๆ โรงเรียนส่วนใหญ่มีโครงการงดสูบบุหรี่ แต่บางที่อาจยังไม่บรรลุผลมากเท่า ถามครูผู้สอนดูว่าโครงการของโรงเรียนเป็นอย่างไร และได้มีการบรรจุความรู้เรื่องควันบุหรี่มือสองเข้าไปด้วยหรือไม่  ถ้าคุณไม่พึงพอใจกับโครงการในขณะนี้ ลองคิดดูว่าคุณจะหาทางช่วยปรับปรุงมันให้ดีขึ้นอย่างไรได้บ้าง แค่บอกว่ากรสูบบุหรี่กับควันบุหรี่มือสองนั้นไม่ดีไม่ได้ช่วยให้พวกเขาเข้าใจจริงจังว่าทำไมพวกเขาถึงไม่ควรทำตาม  อธิบายให้ฟังว่าการสูบบุหรี่กับควันบุหรี่มือสองมีอันตรายต่อร่างกายอย่างไร ใช้ตัวอย่างมาสนับสนุนประเด็นของคุณ ถ้าคุณบอกว่าบุหรี่เป็นอันตรายต่อปอด คุณอาจลองเอาภาพปอดของคนสูบบุหรี่มาให้เขาดู ให้ชัดเจนว่าการเลือกจะไม่สูบบุหรี่เป็นสิ่งสำคัญที่สุดที่พวกเขาจะทำได้ แต่การเลี่ยงควันบุหรี่มือสองก็สำคัญต่อการเลี่ยงผลกระทบที่ไม่ดีต่อสุขภาพเช่นกัน เช่น ชี้ให้เห็นว่าแม้แต่การได้รับควันบุหรี่มือสองก็ทำให้เกิดมะเร็งที่ปอดได้ บางหลักฐานแนะนำว่าเด็กมักจะถูกกดดันให้ทำอะไรเพียงเพราะเขา คิด ว่าคนรอบข้างก็ทำเช่นนั้นเหมือนกัน ถึงมันจะเป็นเรื่องจริงว่าแรงกดดันส่วนใหญ่ที่เด็กรู้สึกนั้นจะมาจากความคิดของเขาเอง แต่บางทีก็มีอิทธิพลจากคนอื่นให้เขาลองสูบบุหรี่หรือใช้ผลิตภัณฑ์ยาสูบ เตรียมพวกเขาให้พร้อมที่จะช่วยเขาบอกว่า “ไม่” ฝึกฉากความเป็นไปได้ต่างๆ บางครั้งก็ยากจะรู้วิธีปลีกตัวออกจากสถานการณ์ที่รู้สึกอึดอัด การฝึกจำลองเหตุการณ์ต่างๆ ไว้ล่วงหน้าจะช่วยได้ หนทางที่จะบอกว่า “ไม่” ที่เป็นไปได้ก็เช่น:  เล่นมุกตลกหรือเปลี่ยนหัวข้อสนทนา ยืนยันหนักแน่นว่า “ไม่ล่ะ ฉันไม่สนใจ” ชักชวนให้ทำอย่างอื่นแทนการสูบบุหรี่ ออกมาจากตรงนั้นโดยไม่ต้องพูดอะไรเลย ถ้าลองวิธีไหนก็ยังไร้ผล อธิบายให้ลูกเข้าใจว่าเพื่อนแท้จะเคารพในการตัดสินใจของเรา ถ้า “เพื่อน” คนนั้นยังคงพูดกดดัน ถามเขาดูว่ามีเพื่อนคนอื่นที่มีความสนใจแบบเดียวกันไหม อาจยากจะบอกได้ว่าจะปลีกตัวอย่างสุภาพแค่ไหนในเมื่อคุณไม่ได้อยู่ด้วยตรงนั้น โดยเฉพาะในหมู่วัยรุ่น ลองพูดคุยกับลูกดู และยกตัวอย่างว่าถ้าเป็นคุณเองจะหาทางรับมือสถานการณ์นั้นอย่างไร มันอาจทำได้ยาก แต่จำเป็นที่จะต้องจำกัดการพบเจอให้มากที่สุดเท่าที่จะเป็นไปได้   ถ้าคุณไม่ได้อาศัยอยู่ในบริเวณที่มีกฎหมายห้ามสูบบุหรี่ในร้านอาหาร มองหาแต่ร้านที่ประกาศงดสูบบุหรี่ภายในร้าน หลีกเลี่ยงโรงภาพยนตร์ สถานบันเทิงทั้งหลายแหล่ที่พวกนักสูบมักรู้สึกสบายใจที่จะหยิบบุหรี่ขึ้นมาสูบ ตระหนักว่าแม้แต่ในที่ซึ่งห้ามสูบบุหรี่ภายในตัวอาคารนั้น หลายๆ ที่ก็ยังคงอนุญาตให้สูบบุหรี่ได้ตามชานระเบียง ให้พาเด็กอยู่ห่างจากโต๊ะคนสูบบุหรี่หรือเข้ามาทานอาหารกันในร้านแทน ถ้าคุณจำต้องอยู่ใกล้คนสูบบุหรี่ ขอร้องให้เขาถอยห่างหน่อยถ้าลูกคุณอยู่ด้วย   อธิบายให้คนสูบบุหรี่เข้าใจว่าคุณทำเช่นนั้นเพื่อสุขภาพของเด็กเท่านั้น อย่างไรก็ตาม ต้องเข้าใจด้วยว่าเขาอาจปฏิเสธคำขอของคุณ จงเข้าใจในสิ่งที่เขาเลือกทำ ถ้าเขาไม่ยอมหยุดสูบ มันอาจจะยากแต่คุณก็พยายามให้ดีที่สุด เตรียมพร้อมพาเด็กออกมาจากสภาพแวดล้อมที่มีคนสูบบุหรี่ถ้าจำเป็น คุณอาจมีเพื่อนและญาติที่ไม่พร้อมหรือมีความคิดจะเลิกสูบบุหรี่ คุณควรใช้เวลาอธิบายพวกเขาว่าคุณยินดีและให้คุณค่าแก่การมีพวกเขาในชีวิตคุณกับลูก แต่คุณไม่อาจยินยอมให้พวกเขาสูบบุหรี่ใกล้ลูกคุณได้ และคุณจะไม่อนุญาตให้ลูกเข้ามาใกล้พวกเขาในเวลาที่พวกเขาสูบบุหรี่  ช่วยให้พวกเขาเข้าใจว่าเวลาสูบบุหรี่นั้น พวกเขาพลอยทำให้คนรอบข้างมีความเสี่ยง โดยเฉพาะเด็กๆ ที่กำลังเติบโต พยายามที่จะหนักแน่นแต่มีความสุภาพ ถ้าลูกอยากไปนอนค้างบ้านเพื่อน แต่คุณรู้ว่ามีพ่อแม่สูบบุหรี่ (โดยเฉพาะถ้าพวกเขาสูบในบ้าน) ก็ห้ามลูกซะ แนะนำให้ลูกชวนเพื่อนมานอนค้างที่บ้านแทน มีข้อมูลมากมายเกี่ยวกับผลกระทบของควันบุหรี่มือสอง และจะเกิดอะไรกับเด็กที่รับมันเข้าไป ก่อนจะสามารถปกป้องลูกจากผลด้านลบของมันนั้น คุณจำต้องเข้าใจหนทางต่างๆ ที่พวกเขาอาจได้รับมัน มีข้อมูลมากมาย ตัวอย่างที่คุณอาจหาอ่านได้แก่: การไม่ได้รับควันบุหรี่มือสองเลยเท่านั้นถึงจะถือว่าเป็นปริมาณที่ปลอดภัย ทารกที่ได้รับควันบุหรี่มือสองมีความเสี่ยงสูงที่จะเสียชีวิตจากโรคการเสียชีวิตอย่างเฉียบพลันในทารก (SIDS) ผลกระทบระยะสั้นจากการได้รับควันบุหรี่มือสองในเด็กนั้นได้แก่ มีการติดเชื้อที่หูบ่อยขึ้น ไอและเป็นหวัดถี่ (แถมหายช้ากว่าเดิม) รวมถึงฟันผุ ผลกระทบในระยะยาวได้แก่มีความเสี่ยงจะเป็นโรคมะเร็งปอดกับโรคหัวใจสูงขึ้น เช่นเดียวกับมีพัฒนาการของปอดต่ำ แม้จะหาข้อมูลทุกอย่างที่อยากรู้ได้จากอินเทอร์เน็ต แต่ถ้าคุณอยากได้การศึกษาทางวิทยาศาสตร์เกี่ยวกับการค้นพบผลกระทบของควันบุหรี่มือสองในเด็ก ก็ลองค้นฐานข้อมูลจากสถาบันการศึกษา Google Scholar สามารถนำมาใช้ค้นหาข้อมูลเชิงวิชาการ ข้อดีของการอ่านบทความเหล่านี้ก็คือคุณจะได้รับข้อมูลจากแหล่งโดยตรง แทนที่จะเป็นการเอาข้อมูลเหล่านั้นมาตีความ หน่วยงานรัฐหลายแห่งมีข้อมูลฟรีเกี่ยวกับการใช้บุหรี่และสนับสนุนคนที่คิดจะเลิก เช่น กรมอนามัย สำนักงานกองทุนสนับสนุนการสร้างเสริมสุขภาพ (สสส.) หรือศูนย์บริการเลิกบุหรี่ทางโทรศัพท์แห่งชาติ
เลิกสูบบุหรี่. ช่วยคนอื่นให้เลิกสูบบุหรี่ด้วยถ้าพวกเขาพร้อม. ห้ามการสูบบุหรี่ภายในบ้าน. ห้ามการสูบบุหรี่ในรถ. ตรวจสอบสัญญาเช่าที่พัก. ให้เวลาในการสอนลูกเรื่องควันบุหรี่มือสอง. สร้างตัวอย่างที่ดีให้ลูกโดยการเลิกสูบบุหรี่. ค้นดูว่าโรงเรียนได้สอนลูกถึงบุหรี่ในขั้นตอนไหนบ้าง. ช่วยพวกเขาให้เข้าใจว่า ทำไม การสูบบุหรี่และการอยู่ใกล้ๆ คนสูบบุหรี่ถึงเป็นสิ่งไม่ดีสำหรับเขา. อธิบายให้ลูกว่าถึงแม้เขาจะเห็นเพื่อน ญาติๆ หรือคนดังสูบบุหรี่ พวกเขาก็ไม่ควรรู้สึกว่าตัวเองต้องสูบด้วย 
 เตือนพวกเขาถึงอิทธิพลจากคนรอบข้าง. หาวิธีที่จะบอกว่า "ไม่" ต่ออิทธิพลจากคนรอบข้างพร้อมกับลูก. ช่วยพวกเขาหาวิธีปลีกตัวจากสถานการณ์อย่างสุภาพเมื่อพวกเขาได้รับควันบุหรี่มือสองจากคนอื่น. หลีกเลี่ยงการพาเด็กไปยังสถานที่สาธารณะที่มีการสูบบุหรี่จัด. พาเด็กออกมาจากที่ซึ่งมีคนสูบบุหรี่อยู่. ห้ามเพื่อนฝูงและญาติพี่น้องมาอยู่ใกล้ลูกในระหว่างสูบบุหรี่. หลีกเลี่ยงบ้านเพื่อนหรือญาติที่สูบบุหรี่. เรียนรู้ว่าควันบุหรี่มือสองมีผลอะไรกับเด็ก. ค้นหาข้อมูลเชิงวิทยาศาสตร์ที่เชื่อถือได้ในอินเทอร์เน็ต. อ่านบทความทางวิทยาศาสตร์เกี่ยวกับผลกระทบของควันบุหรี่มือสอง. ขอข้อมูลจากกรมอนามัย.
https://www.wikihow.com/Protect-Your-Kids-from-Secondhand-Smoke https://www.wikihow.com/Protect-Your-Kids-from-Secondhand-Smoke https://www.wikihow.com/Protect-Your-Kids-from-Secondhand-Smoke https://www.wikihow.com/Protect-Your-Kids-from-Secondhand-Smoke
Reducing Secondhand Smoke Exposure in Your Home/Car Educating Your Children on the Dangers of Smoking and Secondhand Smoke Limiting Exposure to Secondhand Smoke Outside the Home Understanding the Effects of Secondhand Smoke on Children